stanford-oval/wikipedia huggingface dataset:
זכויות להט"ב בג'רזי

| --- | --- |

ג'רזי
 מעמד בחוק:  חוקי מאז 1990, גיל ההסכמה מוגדר כשווה בין זוגות הטרוסקסואלים והומוסקסואלים כאחד מאז 2006
 טרנסג'נדריות:  ישנה הכרה בשינוי מגדר מאז 2010
 שירות צבאי:  לסביות, הומואים, טרנסג'נדרים וביסקסואלים מוצהרים רשאים לשרת, הממלכה המאוחדת אחראית להגנה
 הגנה מפני אפליה:  הגנה מוחלטת מפני אפליה על רקע נטייה מינית, שינוי מגדר (זהות מגדרית) ומעמד אינטרסקס (מאפייני מין)
 זכויות משפחה
 הכרה בזוגיות חד־מינית:  ישנה הכרה באיחודים אזרחיים מאז 2012 ונישואים חד-מיניים מאז 2018
 אימוץ:  ישנה הכרה באימוץ משותף על ידי זוגות חד מיניים מאז 2012
 
 הצבעה על הצהרת האו"ם:  בעד (כחלק משטח חסות של הממלכה המאוחדת שהצביעה בעד)
זכויותיהם של לסביות, הומואים, ביסקסואלים, טרנסג'נדרים (להט"ב) בשטח החסות של הכתר הבריטי בג'רזי מוגדרות מהמתקדמות ביותר בעולם. פעילות הומוסקסואלית מוגדרת כחוקית ברחבי האי מאז 1990 בעוד גיל ההסכמה בין זוגות הומוסקסואלים והטרוסקסואלים כאחד הושווה בשנת 2006. טרנסג'נדרים החלו להיות רשאים לשנות את מגדרם החוקי מאז 2010. הכרה בזוגיות חד-מינית החלה בשנת 2012 עם הכרה מוגבלת באמצעות שותפויות אזרחיות ובזכויות אימוץ מלאות (משותף וחורג) בקרב זוגות חד-מיניים. הגנה מוחלטת נגד אפליה על בסיס נטייה מינית, שינוי מגדר ומעמד אינטרסקס נחקקו בשנת 2015 ובכך, הפכה ג'רזי לטריטוריה הבריטית שמעבר לים היחידה שכוללת במפורש "מעמד אינטרסקס" במסגרת החוקים שלה נגד אפליה. דה פקטו, המונח משמש עבור הגנה מפני אפליה על רקע מאפייני מין ו"שינוי מגדר" עבור זהות מגדרית. נישואים חד מיניים הוכשרו בג'רזי ב-1 ביולי 2018.
מעמדן של זכויות להט"ב בג'רזי דומה לאיים מאן וגרנזי שמוגדרים גם כן כשטחי חסות של הכתר הבריטי שהושפע לאורך השנים באופן רחב על ידי הממלכה המאוחדת. אירוע הלהט"ב הציבורי הראשון בשטחי ג'רזי נערך ביולי 2014, לאחר שאלפי מפגינים התאספו בבירה סנט הלייר למחאה עבור הכשרתם של נישואים חד-מיניים ברחבי האי.
מעמד בחוק

פעילות הומוסקסואלית הפכה לחוקית ברחבי ג'רזי בשנת 1990 בעוד גיל ההסכמה ברחבי האי הורד מ-21 ל-18 שנים בין זוגות הומוסקסואלים ב-1995, שנה בדיוק לאחר שהממלכה המאוחדת הורידה את גיל ההסכמה בשטחה ל-18 שנים. גיל ההסכמה בין זוגות הטרוסקסואלים והומוסקסואלים הושווה ל-16 שנים רק בשנת 2006 לאחר שהוגדר כגבוה יותר ועמד על 18 שנים בקרב זוגות חד-מיניים מאז 1995 ו-16 שנים בקרב הטרוסקסואלים.
הכרה במערכות יחסים חד-מיניות

ב-20 באוקטובר 2009, הפרלמנט של ג'רזי, אספת המדינות (אנ'), הצביע בעד הסכם "באופן עקרוני" עבור הכשרת שותפויות אזרחיות בין זוגות חד-מיניים עם רוב של 48 בעד, 1 נגד ו-4 נמנעים. חקיקה שאפשרה את הכשרתן באופן סופי אושרה ב-12 ביולי 2011. החוק נחתם על ידי המלכה אליזבת השנייה ב-14 בדצמבר 2011 ונרשם על ידי בית המשפט המלכותי ב-6 בינואר 2012. החוק נכנס לתוקף ב-2 באפריל 2012. הצעת החוק מאפשרת גם כן לזוגות חד-מיניים לרשום את השותפות האזרחית ביניהם בכנסיות, אם הכנסייה הנבחרת מאפשרת לעשות זאת. במרץ 2022 עברה הצעת חוק בפרלמנט שפתחה את האפשרות להיכנס לשותפויות אזרחיות גם לזוגות הטרוסקסואלים. ההצעה עתידה להיכנס בתוקף החל מ-1 בינואר 2023.
אספת המדינות ערכה הצבעה על "הסכם עקרוני" עבור הכשרת נישואים חד-מיניים ב-22 בספטמבר 2015, בהצבעת רוב של 37 בעד ו-4 נגד. חקיקה להכנסת ההסכם כחוק בתוקף הוגשה באוקטובר 2017. למרות שהתעכבה במספר הזדמנויות, חקיקת הכשרתם של נישואים חד-מיניים אושרה על ידי האספה ב-1 בפברואר 2018 בהצבעת רוב של 43 בעד ו-1 נגד. הצעת החוק קיבלה הסכמה מלכותית (אנ') ב-23 במאי 2018 ונכנסה לתוקף ב-1 ביולי 2018. הזוג החד-מיני הראשון באי התחתן שמונה ימים לאחר מכן, ב-9 ביולי.
הורות ואימוץ

אימוץ על ידי זוגות חד-מיניים (משותף וחורג) בג'רזי הפך לחוקי מאז 2012 לאחר שנכנס לתוקף חוק השותפות האזרחית. זוגות לסביות החלו להיות רשאיות לגשת גם כן לתהליכי הפריה חוץ-גופית והזרעה מלאכותית.
ב-23 ביוני 2015, אספת המדינות ביצעה תיקון בחוק האימוץ של ג'רזי, תחת השם "חוק האימוץ (תיקון מס' 7) (ג'רזי) 2015", כדי להעניק לזוגות לא נשואים זכויות אימוץ מלאות. בעבר, רק זוגות נשואים וזוגות בשותפויות אזרחיות היו רשאים להגיש בקשה לאימוץ ילדים. החוק נכנס לתוקף ב-16 באוקטובר 2015.
הגנה מפני אפליה

ב-2 ביוני 2015 העבירה אספת המדינות את "תקנות האפליה (מין ומאפיינים קשורים) (ג'רזי) 2015", המגנות על לסביות, הומואים, טרנסג'נדרים וביסקסואלים מאפליה על רקע נטייה מינית ו"שינוי מגדר" (זהות מגדרית) כולל על רקע מעמד אינטרסקס (מאפייני מין). החקיקה אושרה בקריאה שלישית על ידי 37 מצביעים בעד, 1 נמנע, ו-11 נעדרים ונכנסה לתוקף ב-1 בספטמבר 2015.
זהות מגדרית

טרנסג'נדרים רשאים לשנות את מגדרם החוקי במסמכי זהות רשמיים בג'רזי מאז 2010 בעקבות העברתו של "חוק ההכרה במגדר (ג'רזי) 2010".
תרומת דם

גברים המקיימים יחסי מין עם גברים (MSM) החלו להיות רשאים לתרום דם לראשונה בג'רזי, בתנאי שלא קיימו יחסי מין במשך שנה, בשנת 2011. במרץ 2019, דווח שתהליך של הורדת תקופת הדחייה נמצא בסקירה, בעקבות כניסתן של טכנולוגיות מתקדמות יותר בעת בדיקות הדם. בדצמבר 2019, נחשף כי הסקירה לא תתקיים עד 2021.
ביוני 2021, הוצע כי כל איי התעלה בהם נכלל ג'רזי יתחילו לשיים את "המודל הבריטי להערכות מבוססות סיכונים" שמאפשר לגברים במערכת יחסים ארוכת טווח (מונוגמית) לתרום דם ללא תקופת דחייה כלל אם לא קיימת חשיפה ידועה לזיהום המועבר במגע מיני ואינם משתמשים בתרופות נגד HIV כגון PreP או PEP", מדיניות שהחליפה את תקופת הדחייה של 3 החודשים קודם לכן בתרומות מאת "MSM" ברחבי הממלכה המאוחדת. עם זאת, לא ברור מתי המדיניות עתידה להיכנס לתוקף.
תנאי מחיה

"Liberate" הוא הארגון היחיד באיי התעלה שמייצג את חברי קהילת הלהט"ב המקומית. הארגון הוקם בגרנזי בפברואר 2014 ובג'רזי באוגוסט 2014. סניף הארגון בג'רזי פעל לאורך השנים בין היתר עבור הכללת אנשים אינטרסקסים בהעברת "תקנות האפליה של ג'רזי (מין ומאפיינים קשורים) (ג'רזי) 2015" והכשרת נישואים חד-מיניים ברחבי האי.
טבלת סיכום

| --- | --- |
פעילות הומוסקסואלית חוקית:  (מאז 1990)
גיל הסכמה שווה לזוגות הטרוסקסואלים (16):  (מאז 2006)
חוקים נגד אפליה בתעסוקה:  (מאז 2015)
חוקים נגד אפליה במתן סחורות ושירותים:  (מאז 2015)
חוקים נגד אפליה בכל התחומים האחרים (כולל אפליה עקיפה, דברי שטנה):  (מאז 2015)
חוקים נגד אפליה המכסים זהות מגדרית בכל התחומים:  (מאז 2015)
נישואים חד מיניים:  (מאז 2018)
הכרה בזוגיות חד-מינית (איחוד אזרחי, נישואי חוזה, ידועים בציבור):  (מאז 2012)
אימוץ משותף של זוגות חד מיניים:  (מאז 2012)
אימוץ ילד חורג על ידי זוגות חד מיניים:  (מאז 2012)
לסביות, הומואים, טרנסג'נדרים וביסקסואלים מוצהרים רשאים לשרת בצבא:  (הממלכה המאוחדת אחראית להגנה)
זכות לשינוי מגדר בחוק:  (מאז 2010)
גישה להפריה חוץ-גופית לזוגות לסביות:  (מאז 2012)
פונדקאות מסחרית לזוגות גברים הומוסקסואלים: (לא חוקי עבור זוגות הטרוסקסואלים גם כן)
גברים המקיימים יחסי מין עם גברים רשאים לתרום דם: / (לאחר תקופת דחייה של שנה מאז 2011)
הערות שוליים

↑  "Jersey holds first gay rights rally". BBC News (באנגלית). 2014-07-12. נבדק ב-2022-12-01.
↑  Benjamin Cohen, Jersey Politicians vote to reduce gay age of consent, PinkNews | Latest lesbian, gay, bi and trans news | LGBTQ+ news, ‏5 ביולי 2006 (באנגלית)
↑  "New rights for homosexual couples" (באנגלית בריטית). 2009-10-20. נבדק ב-2022-12-01.
↑  "Jersey States approves civil partnerships". BBC News (באנגלית). 2011-07-12. נבדק ב-2022-12-01.
↑  Stephen Gray, Jersey’s religious civil partnership rules near implementation, PinkNews | Latest lesbian, gay, bi and trans news | LGBTQ+ news, ‏13 בינואר 2013 (באנגלית)
↑  Jersey Law | CIVIL PARTNERSHIP (JERSEY) LAW 2012, web.archive.org, ‏6 בספטמבר 2015
↑  Jersey Law | MARRIAGE AND CIVIL STATUS (APPROVED PREMISES) (AMENDMENT) (JERSEY) ORDER 2012, web.archive.org, ‏3 במרץ 2016
↑  Stephen Gray, United Reformed Church could be first on Jersey to host civil partnerships, PinkNews | Latest lesbian, gay, bi and trans news | LGBTQ+ news, ‏31 ביולי 2012 (באנגלית)
↑  "Jersey approves civil partnership law for all genders". BBC News (באנגלית). 2022-03-03. נבדק ב-2022-12-01.
↑  "Jersey States supports same-sex marriage". BBC News (באנגלית). נבדק ב-2022-12-01.
↑  Equal marriage legislation passed by Jersey politicians, ITV News, ‏1 בפברואר 2018 (באנגלית)
↑  "Jersey to introduce same-sex marriage from 1 July". BBC News (באנגלית). 2018-06-27. נבדק ב-2022-12-01.
↑  History is made Jersey as first same-sex wedding takes place, Jersey Evening Post, ‏10 ביולי 2018 (באנגלית)
↑  Jersey Law | ADOPTION (AMENDMENT NO. 3) RULES 2012, web.archive.org, ‏3 במרץ 2016
↑  Jersey Law | Adoption (Amendment No. 7) (Jersey) Law 201-, web.archive.org, ‏23 בספטמבר 2015
↑  Changes to law mean unmarried couples can now adopt, ITV News (באנגלית)
↑  Adoption (Jersey) Law 1961, www.jerseylaw.je
↑  Jersey Law | DISCRIMINATION (SEX AND RELATED CHARACTERISTICS) (JERSEY) REGULATIONS 2015, web.archive.org, ‏4 במרץ 2016
↑  Jersey Law | GENDER RECOGNITION (JERSEY) LAW 2010, web.archive.org, ‏4 במרץ 2016
↑  "Jersey campaigner welcomes end of gay blood ban". BBC News (באנגלית). 2011-09-20. נבדק ב-2022-12-01.
↑  Bailiwick Express, New tech to prompt review of gay blood donor exclusion, Bailiwick Express Jersey (באנגלית)
↑  Bailiwick Express, Review of year-long gay blood donor ban pushed back, Bailiwick Express Jersey (באנגלית)
↑  Channel Islands to follow UK rules on blood donations from gay men, ITV News, ‏29 ביוני 2021 (באנגלית)
מייק מישו

| --- | --- |

 לידה:  18 בינואר 1955 (בן 70) Millinocket, ארצות הברית 
 מדינה:  ארצות הברית 
 השכלה:  Schenck High School (1973) 
 מעסיק:  Great Northern Paper Company 
 תפקיד:  חברת הסנאט המדינתי של מיין (7 בדצמבר 1994–3 בינואר 2003)  חבר בית הנבחרים של ארצות הברית (6 בינואר 2009–3 בינואר 2011)  חבר בית הנבחרים של ארצות הברית (4 בינואר 2007–3 בינואר 2009)  חבר בית הנבחרים של ארצות הברית (4 בינואר 2005–3 בינואר 2007)  חבר בית הנבחרים של ארצות הברית (5 בינואר 2011–3 בינואר 2013)  member of the Maine House of Representatives (1980–1994)  חבר בית הנבחרים של ארצות הברית (3 בינואר 2013–3 בינואר 2015)  חבר בית הנבחרים של ארצות הברית (7 בינואר 2003–3 בינואר 2005) 
 מפלגה:  המפלגה הדמוקרטית 
 השקפה דתית:  הכנסייה הקתולית 
 
מייקל הרמן מישו (באנגלית: Michael Herman Michaud; נולד ב-18 בינואר 1955) הוא איש עסקים ופוליטיקאי אמריקאי. מישו שירת כחבר בבית הנבחרים של ארצות הברית מטעם המחוז ה-2 של מיין משנת 2003 עד 2015 מטעם המפלגה הדמוקרטית. מישו דובר צרפתית והיה חבר הקונגרס דובר הצרפתית הראשון שנבחר למשרה פדרלית במיין.
קריירה פוליטית

מישו נבחר לבית הנבחרים של מיין בשנת 1980 מטעם המחוז ה-134. לתפקיד זה זכה להיבחר מחדש ב-1982, 1984, 1986, 1988, 1990 ו-1992.
בשנת 1994 התמודד לסנאט של מיין. בבחירות הכלליות ניצח את הסנאטור המכהן כשגרף 58% מהקולות. הוא נבחר מחדש ב-1996, 1998 ובשנת 2000. באותה השנה נבחר פה אחד לנשיא הסנאט, לאחר שסיעתו הגיעה לפשרה עם הסיעה הרפובליקנית בנוגע לזהות הנשיא.
ב-2002 ניצח בבחירות המקדימות הדמוקרטיים למושב הקונגרס מטעם המחוז ה-2 של מיין. הבחירות הכלליות צברו תשומת לב ברחבי ארצות הברית, שכן היה זה מקרה יוצא דופן בו המועמד הדמוקרטי דווקא התנגד להפלות בעוד שהמועמד הרפובליקני החזיק בדעה ההפוכה. מישו ניצח את יריבו בפער של 4%. מישו נבחר מחדש לתפקיד ב-2004, 2006, 2008, 2010 ו-2012. היה חבר בוועדת העסקים הקטנים, ועדת התחבורה והתשתיות וועדת החקלאות.
ב-2013 נבחר בפריימריז הדמוקרטיים לבחירות למושלות מיין. בבחירות הכלליות הפסיד למושל הרפובליקני המכהן, פול לה-פייג'.
עמדות

מישו חבר באספת ה"Blue Dog Democrats"(אנ'), שמאגדת דמוקרטים שמחזיקים בעמדות שמרניות. בתקופת כהונתו היה הנציג היחיד מניו אינגלנד שהשתייך לתא. מישו החזיק בתחילת הקריירה בעמדות שמרניות בכל הנוגע להפלות. כאשר נבחר ב-2003, ארגון "Reproductive Freedom for All"(אנ') שמדרג את המחוקקים בארצות הברית לפי תמיכתם בחקיקה שמעגנת את הזכות להפלות מלאכותיות נתן לו ציון של 10% בלבד. אולם, בין השנים 2010–2013 קיבל ציון של 100% מהארגון.
מישו היה פעיל במהלך כהונתו בקונגרס למען שיפור תנאיהם של יוצאי הצבא ותמך בהעברת חקיקה שהעניקה מלגות לחיילים משוחררים ולהתערבות כלכלית שתפחית את שיעור מחוסרי הבית בקרב יוצאי הצבא. בנוסף, מישו נחשב לאחד מחברי הקונגרס הבולטים בתמיכתם ביוזמות חקיקה בתחום איכות הסביבה במהלך שנות כהונתו.
חיים אישיים

מישו יצא מהארון כהומוסקסואל בראיון ל-Associated Press בשנת 2013. עם זאת, ציין כי מעולם לא היה בזוגיות. לאחר יציאתו מהארון, הפך לחבר הקונגרס הגאה הראשון ממיין, כמו גם לאחד מתוך שבעה חברי קונגרס בלבד שהיו להט"בים מוצהרים באותה התקופה.
הערות שוליים

↑  Pam Belluck, Long-Scorned in Maine, French Has Renaissance, New York Times
↑  The Associated Press, Michaud to co-chair French caucus, Bangor Daily News, ‏2011-01-06 (באנגלית אמריקאית)
↑  Bangor Daily News - Google News Archive Search, archive.ph, ‏2013-06-15
↑  Bangor Daily News - Google News Archive Search, archive.ph, ‏2013-06-15
↑  Our Campaigns - ME District 2 Race - Nov 05, 2002, www.ourcampaigns.com
↑  Our Campaigns - ME - District 02 Race - Nov 06, 2012, www.ourcampaigns.com
↑  Senate campaign over, Steve Woods is running for governor, Press Herald, ‏2012-11-15
↑  NARAL Pro-Choice America, STATEMENT: Maine Rep. Michael Michaud's Evolution on Choice Earns NARAL Pro-Choice America PAC Endorsement
↑  Michael Michaud on Energy & Oil, www.ontheissues.org
↑  Rep. Michaud’s op-ed column: Yes, I’m gay. Now let’s get our state back on track, Press Herald, ‏2013-11-04
↑  Christopher Cousins, Michaud: ‘I haven’t changed. I’m Mike.’, Bangor Daily News, ‏2013-11-04 (באנגלית אמריקאית)
| --- | --- |
בקרת זהויות :  SNAC: w6cp7vsf  US Congress: M001149 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מייק מישו".
לאוב

ערך זה עוסק במוזיקאי אמריקאי. אם התכוונתם לפסיכיאטר ופסיכואנליטיקאי ישראלי-אמריקני, ראו .
| --- | --- |

 לידה:  8 באוגוסט 1994 (בן 30) סן פרנסיסקו, ארצות הברית 
 שם לידה:  Ari Staprans Leff 
 שם במה:  Lauv 
 מוקד פעילות:  ארצות הברית 
 תקופת הפעילות:  מ-2015
 מקום לימודים:  בית ספר שטיינהרט לתרבות, חינוך ופיתוח אנושי, תיכון רדנור 
 סוגה:  פופ, אלקטרופופ
 שפה מועדפת:  אנגלית 
 חברת תקליטים:  AWAL 
 פרסים והוקרה:  Teen Choice Award for Choice Music – Breakout Artist (2018)  Radio Disney Music Award for Best New Artist (2018) 
 www.lauvsongs.com
 פרופיל ב-IMDb
 
ארי סטפרנס לף (באנגלית: Ari Staprans Leff; נולד ב-8 באוגוסט 1994), המוכר בשם הבמה לאוב (Lauv), הוא זמר-יוצר ומפיק מוזיקה יהודי-אמריקאי.
ביוגרפיה

לאוב נולד ב-8 באוגוסט 1994 בסן פרנסיסקו שבמדינת קליפורניה שבארצות הברית. אביו יהודי ממוצא יהודי-רוסי ויהודי-פולני ואימו לטבית.
לאוב למד טכנולוגית מוזיקה בבית ספר שטיינהרט לתרבות, חינוך ופיתוח אישי באוניברסיטת ניו יורק. כאשר החל לנגן ולהלחין אימץ את שם הבמה לאוב שמשמעותו אריה בלטבית שהיא שפת המוצא של אימו כפירוש שמו הפרטי, ארי שמשמעותו אריה בעברית כשפת המוצא של אביו.
ב-3 באוקטובר 2015, הוא הוציא את המיני-אלבום הראשון שלו, Lost in the Light.
ב-19 במאי 2017, הוא הוציא את הסינגל "I Like Me Better".
ב-19 ביולי 2017, הוא הוציא את המיני-אלבום השני שלו, Spotify Singles.
ב-21 בספטמבר 2017, הוא התארח בסינגל "A Different Way" של די ג'יי סנייק.
ב-25 באוקטובר 2017, הוא הוציא את המיני-אלבום השלישי שלו, Lauv EP.
ב-31 במאי 2018, הוא הוציא את אלבום המוזיקה הראשון שלו, I Met You When I Was 18.
ב-27 בספטמבר 2018, הוא הוציא, בשיתוף פעולה עם ג'וליה מייקלס, את הסינגל "There's No Way".
ב-6 במרץ 2020, הוא הוציא את אלבום המוזיקה השני שלו, How I'm Feeling. ב-24 ביוני, הוא הוציא את המיני-אלבום הרביעי שלו, Without You. ב-6 באוגוסט השתתף בסינגל "Kings & Queens, Pt. 2" של אווה מקס יחד עם סוויטי. ב-4 בספטמבר השתתף בסינגל "Sweet & Sour" של ג'אוש 685 יחד עם טייגה. ב-13 באוקטובר הוציא את הסינגל "Fake" עם קונאן גריי. ב-31 בדצמבר הוציא את הסינגל "2021".
ב-30 ביולי 2021 השתתף בסינגל "Try Again" של הדי ג'יי DallasK.
ב-28 בינואר 2022 הוציא את הסינגל "26". ב-8 באפריל הוציא את הסינגל "All 4 Nothing (I'm So In Love)". ב-28 ביוני הוציא את הסינגל "Kids Are Born Stars". ב-5 באוגוסט הוציא את אלבומו השני, All 4 Nothing.
ב-3 במרץ 2023 הוציא את הסינגל "My Stupid Heart" עם להקת Walk Off The Earth. ב-2 ביוני הוציא את הסינגל "Steal the Show" מתוך הסרט "אלמנטלי". ב-4 באוגוסט הוציא את הסינגל "Love U Like That".
ב-24 באפריל 2024, לאוב הוציא את הסינגל "Potential".‏
חיים אישיים

לאוב מתגורר בלוס אנג'לס, קליפורניה. בשנת 2018, יצא לאוב עם הזמרת-יוצרת האמריקאית, ג'וליה מייקלס. מאז 2020, יצא לאוב עם הזמרת-יוצרת האמריקאית, סופי קייטס (אנ').
ביוני 2023, כחלק מסרטון טיקטוק, לאוב יצא מהארון כביסקסואל.
דיסקוגרפיה > אלבומי אולפן

2020: How I'm Feeling
2022: All 4 Nothing
דיסקוגרפיה > מיני-אלבומים

2015: Lost in the Light
2017: Spotify Singles
2017: Lauv EP
2020: Without You
דיסקוגרפיה > אלבומי אוסף

2018: I Met You When I Was 18 (The Playlist)
דיסקוגרפיה > אלבומי רמיקס

2018: I Met You When I Was 18 (The Extras)
2020: How I'm Feeling (The Extras)
הערות שוליים

1 2  California Birth Index, 1905-1995
↑  Lost in the Light - EP by Lauv, Genius (באנגלית)
↑  Spotify Singles by Lauv, Genius (באנגלית)
↑  Lauv - EP (Japan Edition) by Lauv, Genius (באנגלית)
↑  I met you when I was 18. (the extras) by Lauv, Genius (באנגלית)
↑  I met you when I was 18. (the playlist) by Lauv, Genius (באנגלית)
↑  ~how i’m feeling~ by Lauv, Genius (באנגלית)
↑  Molly Hudelson, Lauv shares new single "Sims," announces '~how i'm feeling~' release date, Substream Magazine, ‏2019-10-03 (באנגלית)
↑  Without You - EP by Lauv, Apple Music (באנגלית)
↑  Jason Lipshutz, Luke Hemmings’ Heartfelt ‘Benny’ and 4 More Cool New Pop Songs This Week, Billboard, ‏2024-04-29 (באנגלית אמריקאית)
↑  Scott, Jason. "Lauv Opens Up About Songwriting Charli XCX's 'Boys' and Moving to 'Strange' Los Angeles". Pop Crush. נבדק ב-16 בפברואר 2021. {{cite web}}:  (עזרה)
↑  Chiu, Melody (3 בינואר 2019). "Julia Michaels and Lauv Split as She Shares New Year's Resolution: 'No More Dating Narcissists'". People. נבדק ב-30 באפריל 2019. {{cite news}}:  (עזרה)
↑  "Singer Lauv Comes Out in TikTok Post".
| לאוב |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | How I'm Feeling • All 4 Nothing |  |
| אלבומי אוסף | I Met You When I Was 18 (The Playlist) |  |
| מיני-אלבומים | Without You |  |
| סינגלים | "I Like Me Better" • "Easy Love" • "There's No Way" • "I'm So Tired..." • "Drugs & the Internet" • "Sad Forever" • "Fuck, I'm Lonely" • "Feelings" • "Mean It" • "Modern Loneliness" • "Steal the Show" |  |
| השתתפות בסינגלים | "A Different Way" • "Make It Right" • "Slow Grenade" • "Kings & Queens, Pt. 2" |  |
| --- | --- |
בקרת זהויות :  GND: 1208316869  ISNI: 0000 0004 6665 674X  MusicBrainz: c0ef2ba5-a7b7-40ea-bd27-30acccfcac11  VIAF: 12161272099647441982   WorldCat (עם VIAF): 12161272099647441982
לסביות פוליטית

לסביוּת פוליטית היא תופעה השייכת לפמיניזם, בעיקר לפמיניזם הרדיקלי של הגל השני. היא כוללת זרמים של ספרטיזם לסבי. לסביות פוליטית מבוססת על הרעיון שאוריינטציה מינית היא בין היתר בחירה פוליטית ופמיניסטית, ומקדמת לסביות כאלטרנטיבה חיובית להטרוסקסואליות של נשים, כחלק מהמאבק בסקסיזם.
הרעיון של הוגות הלסביות הפוליטית היה שיש סתירה בין "להילחם בפטריארכיה במשך היום, ואז להיכנס למיטה עם הפטריארך האישי שלך בלילה".
היסטוריה

לסביות פוליטית מקורה בשנות ה-60 המאוחרות של המאה ה-20, בתנועת הפמיניזם הרדיקלי של הגל השני, ואומצה ככלי למאבק בסקסיזם ובהטרוסקסואליות כפויה. שילה ג'פריז הייתה בין הנשים שפיתחו את הרעיון, בעיקר במאמר שכתבה "אהבי את אויבך? הוויכוח בין פמיניזם הטרוסקסואלי לבין לסביות פוליטית" ("Love Your Enemy? The Debate Between Heterosexual Feminism and Political Lesbianism") אף על פי שהרעיון המרכזי בלסביות פוליטית הוא להפסיק לקיים יחסי מין עם גברים, הרעיון לא היה שעל נשים בהכרח לשכב עם נשים אחרות - מותר היה, על פי תורתן - להתנזר מסקס, או להגדיר עצמך א-מינית. להגדרתן, לסבית פוליטית היא "אישה אשר מוגדרת כאישה ואינה מזיינת גברים" (כאשר המונח "אישה מוגדרת כאישה" מנסה להבדיל בין נשים סיסג'נדריות לטרנסג'נדריות, אשר זהותן אינה מקובלת על פמיניסטיות רדיקליות מזרם זה). הן הצהירו על גברים כעל האויב, ונשים במערכות יחסים כמשת"פיות ושותפות בדיכוי של עצמן. התנהגות הטרוסקסואלית נתפשה כאבן יסוד של המבנה הפוליטי של הפטריארכיה, ולכן לסביות שדוחות מעליהן התנהגות הטרוסקסואלית חותרות תחת המבנה הפוליטי הקיים.
טי-גרייס אטקינסון, פמיניסטית רדיקלית שהייתה בין המייסדות של הקבוצה The Feminists, טבעה את הססמה שמייצגת את התנועה: "פמיניזם הוא התאוריה, לסביוּת היא הפרקטיקה".
הצטלבות הלסביוּת והפמיניזם

הפריחה של שתי התנועות - זכויות הומולסביות וזכויות האישה - קרתה באותה התקופה, בין שנות ה-60 ושנות ה-70. המטרה של הפמיניזם הרדיקלי הייתה למגר "תפקידי מין" (מה שלאורך זמן נקרא תפקידי מגדר, אלא שהפמיניסטיות הרדיקליות מגל זה אינן מאמינות במגדר שהוא נפרד ממין), וגם התנהגות הומוסקסואלית נתפשה כמאתגרת תפקידים מיניים מסורתיים, ולכן החפיפה בין התנועות הייתה ברורה. בו זמנית, הלסביות בתנועת זכויות הנשים לא תמיד חוו קבלה מוחלטת, וגם התנועה לזכויות להט"ב לעיתים קרובות קידמה רעיונות שאינם כופרים במבנה ההטרונורמטיבי של החברה - ולפיכך לא התאימה ללסביות שהן פמיניסטיות רדיקליות.
הלסביות הפוליטיות רצו לעודד נשים באשר הן לאמץ חיים שמוקדשים לנשים אחרות, לא רק ברמה של בחירה אישית (העמדה של לסביות רבות בתנועה הפמיניסטית) אלא בתור עמדה פוליטית. הרעיון לפיו נשים ששותפות בקידום ועשייה של האינטרסים המשותפים שלהן הוא הכרח לשינוי תפקידן של נשים בחברה, וששינוי זה אינו יכול לקרות במסגרת יחסים הטרוסקסואליים או התנהלות על פי נורמות מסורתיות.
ספרטיזם לסבי

ספרטיזם לסבי הוא אידאולוגיה שמשויכת לפמיניזם רדיקלי, לפיו השיטה הטובה ביותר להתנגד לפטריארכיה היא דרך התמקדות בלעדית בנשים וילדות. רבות מבין הספטרטיסטיות לא האמינו ביכולת של גברים לתרום באופן חיובי לפמיניזם, ויהי רצונם הטוב כשיהיה, מכיוון שעד שיפורקו ההתניות החברתיות ותפקידי המגדר, גורלם של גברים לשעתק את הדינמיקות של הפטריארכיה בכל מקום שיפעלו.
היו גם ספרטיסטיות הטרוסקסואליות, כמו תא 16, אך רוב התנועה הייתה לסבית. ביניהן, נשים שראו בספרטיזם בחירה לחיים, ואחרות, כמו שרלוט באנץ', ממייסדות The Furies Collective, שראו בספרטיזם אמצעי זמני, עד שמטרות ספציפיות יושגו בחברה, או למען צמיחה אישית של הספרטיסטיות. לדעתן של The Furies, התמקדות בנשים אינה מספקת כשלעצמה, אלא שעל ספרטיסטיות לחיות ולעבוד רק עם נשים שגם הן התחייבו "לניתוק מוחלט מפריווילגיות גבריות", ואמרו ש"כל עוד נשים נהנות מהתמורות של הטרוסקסואליות, כולל ביטחון ופריווילגיות, הן ייאלצו בשלב מסוים לבגוד באחיותיהן, בעיקר אחיותיהן הלסביות שאינן מקבלות את אותן התמורות".
ראו גם

פמיניזם לסבי
פמיניזם רדיקלי
אדריאן ריץ'
לקריאה נוספת

Love Your Enemy? The Debate Between Heterosexual Feminism and Political Lesbianism", Leeds Revolutionary Feminist Group, 1979
Allison, Ruth (1967). "Lesbian by choice". Lesbianism: Its Secrets and Practices. Los Angeles: Medco. OCLC 7965371.
Gottschalk, Lorene. Genderations of Women Choosing to Become Lesbian: Questioning the Essentialist Link, [S.l. : s.n.], 1999 OCLC 320880086
Jeffreys, Sheila; Leeds Revolutionary Feminist Group; et al. (1981) Love Your Enemy?: The Debate Between Heterosexual Feminism and Political Lesbianism, London: Onlywomen Press, ISBN 0-906500-08-7
Kitzinger, Celia; Wilkinson, Sue (1987). The Social Construction of Lesbianism. London; Newbury Park, Calif.: Sage Publications. ISBN 0-803-98116-3. OCLC 18388282.
Robertson, Michelle (1984). The Politics of Sexual Identity: The Case of Political Lesbianism. Nathan, Qld.: Griffith University. OCLC 222860038.
Thompson, Denise (1991). Reading Between the Lines: a Lesbian Feminist Critique of Feminist Accounts of Sexuality. Chicago: Spinifex Press. ISBN 9-781-74219457-8. OCLC 782877206.